<classify> RAIS wa Baraza la Maaskofu Katoliki Tanzania TEC, Askofu Gervas Nyaisonga na Askofu Msaidizi wa Jimbo la Bukoba, Methodius Kilaini, wameeleza matumaini makubwa kuwa, ziara ya Kiongozi wa Kanisa Katoliki Duniani, Papa Francis, itafanikisha kuleta amani nchini Sudan Kusini.Viongozi wanaovutana nchini Sudan Kusini ni Rais Salva Kiir na makamu wake, Dk Riek Mechar.Akizungumza na HabariLeo kuhusu ziara ya kiongozi huyo wa Kanisa Katoliki Duniani inayotarajiwa kufanyika mwanzoni mwa mwaka ujao, Askofu Nyaisonga alisema kupatikana kwa amani nchini humo kutakuwa na faida kubwa si kwa Sudan Kusini pekee, bali kwa nchi zote za Jumuiya ya Afrika Mashariki.Alisema hakuna biashara inayoweza kufanyika wakati wa machafuko, hivyo utulivu wa Sudan Kusini utainua biashana na uwekezaji kwa nchi hiyo na Afrika Mashariki kwa ujumla.Kilaini alipozungumza na gazeti hili jana kuhusu umuhimu wa ziara hiyo ya Papa ambaye ataongozana na Askofu Mkuu wa Canterbury wa Kanisa la Aglikana la Uingereza, Justin Welby, alisema:Kabla ya ziara hiyo, Papa Francis ambaye amejitolea kufanikisha mchakato wa amani nchini humo, aliwaita viongozi wakuu wa taifa hilo wanaovutana Rais Kiir na Dk Machar katika makao makuu ya Kanisa Katoliki mjini Vatican mapema mwaka huu ili kuwapatanisha lakini viongozi hao wakaendelea na mvutano wao.Kuhusu ushawishi wa ziara ya Papa katika kuleta amani, Kilaini alisema ziara hiyo ina ushawishi mkubwa kwa sababu wananchi wote wa Sudan Kusini watamwona Papa Fransis kama kiongozi wao.Alitolea mfano Papa Yohane Paulo II alipofanya ziara nchini Poland ambayo ilikuwa nchi ya kikomunisti na serikali yake ilikuwa haiaminiki, lakini alipofika watu wote wakaenda kwa Papa na ukawa ndio mwisho wa ukomunisti nchini humo mpaka leo.  <topic>: kitaifa 